cyanic-selkie/wikianc huggingface dataset:
2-φθοροπροπιονικό οξύ
Αναφορές και σημειώσεις
Κατηγορία:Καρβονικά οξέα Κατηγορία:Οργανικές ενώσεις φθορίου Κατηγορία:C3 Κατηγορία:Χειρομορφία (χημεία)
Τρεις Μεγάλοι (Βέλγιο)
Οι Τρεις Μεγάλοι (De Grote Drie) (La Grande Troi) είναι το ψευδώνυμο των τριών πιο επιτυχημένων αθλητικών σωματείων στο Βέλγιο. Οι ποδοσφαιρικές ομάδες των Άντερλεχτ, Κλαμπ Μπρυζ και Σταντάρ Λιέγης έχουν μεγάλη αντιπαλότητα και είναι συνήθως οι κύριοι διεκδικητές του τίτλου. Συνδυαστικά, μοιράζονται συνολικά 57 από τα 113 Πρωταθλήματα Βελγίου που έγιναν ποτέ και γενικά καταλήγουν να μοιράζονται τις τρεις πρώτες θέσεις. Κανένας από αυτούς δεν έχει υποβιβαστεί ποτέ από την 1η Κατηγορία, από τον προβιβασμό τους στην κορυφή κατηγορία.
Αρκετοί άλλοι σύλλογοι έξω εκτός των τριών μεγάλων έχουν κερδίσει το Πρωτάθλημα, με την Union Saint-Gilloise να κατέχει τους τρίτους περισσότερους εθνικούς τίτλους, πίσω από την Άντερλεχτ και την Κλαμπ Μπρυζ, με συνολικά 11, έναν τίτλο πάνω από τη Στάνταρ Λιέγης. Σήμερα, οι κύριοι ανταγωνιστές των τριών είναι η Γάνδη και η Γκενκ.
Παραπομπές
Κατηγορία:Ποδόσφαιρο στο Βέλγιο Κατηγορία:ΡΣΚ Άντερλεχτ Κατηγορία:Σταντάρ Λιέγης Κατηγορία:Κλαμπ Μπρυζ
Superleague Formula
Η Super League Formula είναι πρωτάθλημα αγώνων ταχύτητας. Ιδρύθηκε το 2008 μετά την απορρόφηση της Premier Grand Prix 1. Το πρωτάθλημα αυτό αποτελείται από 18 ομάδες και η κάθε μια έχει το δικαίωμα να έχουν έναν επαγγελματία οδηγό. Οι ομάδες δεν είναι από γνωστές εταιρείες αυτοκινήτων, αλλά από ποδοσφαιρικές ομάδες, κάτι πρωτότυπο για τον μηχανοκίνητο αθλητισμό και γενικά για τον αθλητισμό. Τα οχήματα που χρησιμοποιούν είναι σαν αυτά της Φόρμουλα 1, δηλαδή μονοθέσια. Οι ιδρυτές της είναι οι Βρετανοί μεγαλοεπιχειρηματίες, Άλεξ Άντριου και Ρόμπιν Γουέμπ. Το πρωτάθλημα αρχίζει τον Απρίλιο και τελειώνει τον Νοέμβριο. Τα μονοθέσια σύμφωνα με τους κανόνες, πρέπει να έχουν τουλάχιστον 750 άλογα και να έχουν κινητήρα V-12.
Ιστορία
Η Επίσημη ίδρυση έγινε το 2008 και ο πρώτος τους αγώνας ήταν στη Μεγάλη Βρετανία, και συγκεκριμένα στην πίστα Ντόνιγκτον. Το πρώτο πρόγραμμα αγώνων αποτελούνταν από έξι αγώνες σε: Ισπανία, Πορτογαλία, Ιταλία, Μεγάλη Βρετανία, Βέλγιο και Γερμανία. Νικήτρια αναδείχθηκε η Beijing Gouan, ποδοσφαιρική ομάδα που αγωνίζεται στο πρωτάθλημα ποδοσφαίρου Κίνας. Μάλιστα, αγωνίστηκαν πολλές ποδοσφαιρικές ομάδες, που μεταξύ αυτών εντάχθηκε η ελληνική ομάδα του Ολυμπιακού, όπως: η Λίβερπουλ, η Μίλαν, η Αϊντχόφεν, η Πόρτο, η Αλ Αΐν, η Σεβίλλη και η Μπορούσια Ντόρτμουντ. Η Πρώτη σεζόν μεταδόθηκε σε 62 χώρες (όχι στην Ελλάδα και Κύπρο), ενώ στους 6 αγώνες είχαν 100.000 κόσμο που τους παρακολουθούσαν.
Το 2009 εντάχθηκαν αλλά και αφαιρέθηκαν και άλλοι αγώνες και άλλες ποδοσφαιρικές ομάδες. Τρεις αγώνες προστέθηκαν στο πρόγραμμα του 2009, η Γαλλία στο Μάνι-Κουρς, η Ισπανία που από το Χερέθ μεταφέρθηκε στην πίστα Χάραμα και η Ιταλία που από τη Βαλελούνγκα μεταφέρθηκε στην πίστα της Μόντσα.
Το 2010 διπλασιάστηκαν οι αγώνες που από 6 έγιναν 12. Οι πίστες είναι οι εξής: η Σίλβερστόουν (Μεγάλη Βρετανία), η Άσσεν (Ολλανδία), η Μανικ-Κουρ (Γαλλία), η Ορντος (Κίνα) η Ναβάρα (Ισπανία), η Άντρια (Ιταλία), η Μπραντ-Χατς (Μ.Βρετανία), η Ζόλντερ (Βέλγιο), η Νιρμπούργκινγκ (Γερμανία) και η Πορτιμάο (Πορτογαλία).
Το 2011 πολλές ομάδες (μεταξύ των οποίων και ο Ολυμπιακός) αποφάσισαν να μη δηλώσουν συμμετοχή στο νέο πρωτάθλημα.
Κατηγορία:Αγώνες αυτοκινήτου
Εθνική Βελγίου Κ-17 (ποδόσφαιρο ανδρών)
Η Εθνική Βελγίου Κ-17 (ποδόσφαιρο ανδρών) είναι η εθνική ομάδα ποδοσφαίρου του Βελγίου για ποδοσφαιριστές κάτω των 17 ετών. Ελέγχεται από τη Βελγική Ποδοσφαιρική Ομοσπονδία. Συμμετέχει στο Ευρωπαϊκό Πρωτάθλημα Ποδοσφαίρου Κ-17, το οποίο διεξάγεται κάθε δύο χρόνια, με μεγαλύτερες επιτυχίες τη συμμετοχή της στα ημιτελικά τριών διοργανώσεων, του 2007, του 2015 και του 2018. Έχει ακόμη τέσσερις συμμετοχές στην τελική φάση του τουρνουά, σε δύο αποκλείστηκε στη φάση των ομίλων (2006, 2012), ενώ στις άλλες δύο έφτασε μέχρι τα προημιτελικά (2016 και 2019). Επίσης, έχει και δύο συμμετοχές σε τελικά διοργάνωσης στο Παγκόσμιο Κύπελλο Ποδοσφαίρου Κ-17 το 2007 (αποκλείστηκε στη φάση των ομίλων) και το 2015 στη Χιλή όπου κατέκτησε την τρίτη θέση.
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Δείτε ακόμη
Κατηγορία:Εθνική Βελγίου (ποδόσφαιρο) Κατηγορία:Εθνικές ομάδες ποδοσφαίρου Κ-17 Ευρώπης Κατηγορία:Ποδόσφαιρο νέων ανά χώρα
Ιστορική έδρα
Ιστορική έδρα είναι τιμητικός τίτλος της ελληνικής τοπικής αυτοδιοίκησης, ο οποίος αποδίδεται σε οικισμούς που δεν αποτελούν έδρα κάποιου δήμου, αλλά φέρουν για ιστορικούς λόγους μεγάλη συμβολική βαρύτητα.
Πιο συγκεκριμένα, οι λόγοι μπορεί να άπτονται της αρχαίας (π.χ. Παλαιά Επίδαυρος στο Δήμο Επιδαύρου, Βεργίνα στο Δήμο Βέροιας) και της νεότερης ιστορίας (π.χ. Κομμένο στο Δήμο Σκουφά, Χορτιάτης στο Δήμο Πυλαίας - Χορτιάτη), της συνεισφοράς στην τοπική οικονομία και πολιτισμό (π.χ. Δελβινάκι στο Δήμο Πωγωνίου), του αρχιτεκτονικού κάλλους (π.χ. Όλυμπος στο Δήμο Καρπάθου) κ.ά.
Η διαφορά της ιστορικής από την διοικητική έδρα είναι ότι στη δεύτερη βρίσκονται συγκεντρωμένες οι κεντρικές υπηρεσίες και λειτουργίες του δήμου, ενώ στην πρώτη λαμβάνουν χώρα κυρίως εορτές και τελετές.
Η ύπαρξη ιστορικής έδρας είναι προαιρετική. Για να αναγνωριστεί ένας οικισμός ως τέτοια, απαιτείται πρόταση του δήμου προς το Συμβούλιο Τοπωνυμιών, το οποίο λαμβάνει την τελική απόφαση.
Πηγές
Κατηγορία:Δήμοι της Ελλάδας
Σαρλ Ιτάνζ
Ο Σαρλ Υμπέρ Ιτάνζ (γεννημένος στις 2 Νοεμβρίου 1982) είναι Καμερουνέζος ποδοσφαιριστής, με γαλλική υπηκοότητα. Αυτήν την περίοδο έχει συμβόλαιο με την ομάδα Τσαϊκούρ Ρίζεσπορ που αγωνίζεται στο πρωτάθλημα της Τουρκίας.
Λανς
Ξεκίνησε την καριέρα του σε μικρή ηλικία από την Ρεντ Σταρ Παρί, αλλά επαγγελματικά, έκανε τα πρώτα του βήματα στην Λανς, από τα 19 του χρόνια. Έμεινε στην γαλλική ομάδα ως τα 25 του, πραγματοποιώντας εξαιρετικές εμφανίσεις, ενώ έγινε και διεθνής με την εθνική Γαλλίας κάτω των 21 ετών.
Λίβερπουλ
Το 2007, στα 25 αποκτήθηκε από την Λίβερπουλ, και έπαιξε μόλις σε 7 αγώνες κυπέλλου. Ο ίδιος γνώριζε πως θα ήταν εναλλακτική λύση και ποτέ δεν κατάφερε να εντυπωσιάσει τόσο ώστε να κερδίσει θέση βασικού. Η αγγλική ομάδα τον έβαλε σε λίστα υπό παραχώρηση για να φύγει από τον σύλλογο.
Ατρόμητος
Στις 8 Δεκεμβρίου του 2010 ανακοινώθηκε πως η Λίβερπουλ δεν θα ανανέωνε το συμβόλαιο του και θα τον άφηνε ελεύθερο. Στη συνέχεια, ενσωματώθηκε στον Ατρόμητο Αθηνών με ελεύθερη μεταγραφή την 1η Ιανουαρίου του 2011. Αμέσως μετά την αποχώρηση του από την Λίβερπουλ, η εφημερίδα Λίβερπουλ Έκο εξέδωσε φύλλο που έλεγε πως ένιωθε ανακουφισμένη που επιτέλους η ομάδα ξεφορτώθηκε τον Ιτάνζ. Αφ' ότου μετακόμισε στην Ελλάδα μόνιμα, ο Ιτάνζ έγινε ο βασικός τερματοφύλακας καθ όλη τη διάρκεια της καριέρας του στον Ατρόμητο.
Ξεκίνησε ως βασικός στον τελικό κυπέλλου για τον Ατρόμητο, στον οποίο η ομάδα έχασε 3-0 από την ΑΕΚ στο ΟΑΚΑ, και επίσης ξεκίνησε πάλι ως βασικός σε ένα ακόμη τελικό κυπέλλου για τον Ατρόμητο στον οποίο πάλι έχασε από τον Ολυμπιακό 2-1 στο ΟΑΚΑ για δεύτερη φορά. Παρ’ όλο που έχασε το κύπελλο, ο Ιτάνζ βοήθησε το σύλλογο να φτάσει στην 5η θέση η οποία του εξασφάλιζε την πρόκριση του στο Γιουρόπα Λίγκ. Στους προκριματικούς γύρους του Γιουρόπα Λίγκ ο Ατρόμητος έπαιξε με την Νιού Κάστλ και ο Ιτάνζ ήταν βασικός και στα 2 παιχνίδια εντός και εκτός έδρας, αλλά η Νιού Κάστλ κέρδισε 2-1 με τα εκτός έδρας γκολ, με αποτέλεσμα να αποκλείει τον Ατρόμητο από το Γιουρόπα Λίγκ.
Καθ όλη την διάρκεια της θητείας του στον Ατρόμητο, ο Ιτάνζ δεν παρέλειπε να αποδίδει τα εύσημα στον προπονητή του Γιώργο Δώνη που τον βοήθησε  καθώς όπως δήλωσε και ο ίδιος «είμαι πολύ περήφανος που ο προπονητής μου λέει τόσα καλά πράγματα για μένα». Για αυτό το λόγο ήρθα σε αυτό το σύλλογο, επειδή ο Δώνης πίστεψε σε μένα και μου είπε να έρθω στον Ατρόμητο.»
ΠΑΟΚ
Τον Ιανουάριο του 2013 υπέγραψε συμβόλαιο διάρκειας 2,5 ετών με τον ΠΑΟΚ.
Κόνιασπορ
Το καλοκαίρι του 2013 υπέγραψε στην τουρκική Κόνιασπορ για να αγωνιστεί εκεί για ένα χρονο δανεικός απο τον ΠΑΟΚ.
Τσαϊκούρ Ρίζεσπορ
Το καλοκαίρι του 2015 υπέγραψε στην τουρκική Τσαϊκούρ Ρίζεσπορ.
Καριέρα στις Εθνικές
Ο Ιτάνζ κλήθηκε να συμμετέχει σε ομάδα της Γαλλίας κάτω των 21 ετών. Όμως το 2010, έκανε γνωστό πως θέλει να αγωνιστεί με την εθνική ομάδα του Καμερούν.
Πηγές
Κατηγορία:Γάλλοι ποδοσφαιριστές Κατηγορία:Ποδοσφαιριστές Ατρόμητου Αθηνών Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ρεντ Σταρ ΦΚ Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Α.Ο. Καβάλα Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Εθνικής Γαλλίας Κ21 Κατηγορία:Ποδοσφαιριστές Εθνικής Καμερούν Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ξένοι ποδοσφαιριστές στην Ελλάδα
Κύριλλος Β΄ Κονταρής
Πηγές
Κυριλλος Β Κατηγορία:Επίσκοποι του 17ου αιώνα
Μιχαήλ Στρίντζης
Ο Μιχάλης-Γεράσιμος Στρίντζης ήταν ηλεκτρολόγος μηχανικός περισσότερο γνωστός διεθνώς για το θεώρημα De Carlo- Strintzis και τη συμβολή του στους τομείς της επεξεργασίας σήματος και εικόνας και της βιοϊατρικής, ιδρυτής και διευθυντής του Ινστιτούτου Πληροφορικής και Τηλεματικής.
Τζοζάια ΜακΚράκεν
Διέπρεψε στους Ολυμπιακούς Αγώνες του 1900, κατακτώντας ασημένιο και χάλκινο μετάλλιο στη σφαιροβολία και στη σφυροβολία αντίστοιχα.
Εξωτερικοί σύνδεσμοι
Κατηγορία:Αμερικανοί αθλητές του στίβου Κατηγορία:Αμερικανοί Ολυμπιονίκες Κατηγορία:Αθλητές του στίβου στους Θερινούς Ολυμπιακούς Αγώνες 1900
Λευκά είδη
Τα Λευκά είδη είναι ένας όρος που χρησιμοποιείται για τον χαρακτηρισμό ενός συνόλου χρηστικών ή διακοσμητικών προϊόντων που σχετίζονται με το σπίτι και το νοικοκυριό. Προϊόντα που απαρτίζουν το σύνολο των Λευκών Ειδών είναι τα σεντόνια, τα παπλώματα, οι κουβέρτες, οι πετσέτες, τα ριχτάρια, τα μπουρνούζια, τα νυφικά κουβερλί και πλήθος άλλων προϊόντων υφασμάτινης κυρίως υφής. Βασικό υλικό κατασκευής είναι φυσικές ίνες (βαμβάκι) αλλά και συνθετικά υλικά (microfibre). Παλαιότερα αναφέρονταν ως είδη προικός καθώς αποτελούσαν βασικό στοιχείο της προίκας μιας νύφης. Η εξασθένηση ωστόσο του θεσμού της προίκας επέφερε αλλαγή στην ονομασία τους χαρακτηρίζοντας τα ως λευκά με βάση τον κυρίαρχο χρωματισμό τους. Είναι προϊόντα άμεσα συνδεδεμένα με τον χώρο της μόδας με τις εκάστοτε εξελίξεις να επηρεάζουν το χρώμα και το στυλ τους.
Εξωτερικοί σύνδεσμοι
Κατηγορία:Υγιεινή
Τσίτρε
Το Τσίτρε είναι επιτροπή ανάπτυξης χωριού στην επαρχία Παρμπάτ στην Ζώνη Νταουαλαγκίρι του κεντρικού Νεπάλ. Κατά τη στιγμή της νεπαλικής απογραφής του 1991 είχε πληθυσμό 2.229 κατοίκων.
Εξωτερικοί σύνδεσμοι
Κατηγορία:Πόλεις του Νεπάλ
DeepMind
Η Google DeepMind, πρώην DeepMind Technologies, είναι ένα βρετανικό ερευνητικό εργαστήριο τεχνητής νοημοσύνης που λειτουργεί ως θυγατρική της Google. Ιδρύθηκε στο Ηνωμένο Βασίλειο το 2010, εξαγοράστηκε από την Google το 2014, και έγινε πλήρως ελεγχόμενη θυγατρική της μητρικής εταιρείας της Google, Alphabet Inc., μετά την εταιρική αναδιάρθρωση της Google το 2015. Η εταιρεία εδρεύει στο Λονδίνο, με ερευνητικά κέντρα στον Καναδά, τη Γαλλία, και τις Ηνωμένες Πολιτείες.
Το αντικείμενο της DeepMind ήταν η επίλυση της νοημοσύνης και κατόπιν η χρήση της νοημοσύνης για να επιλύσει ότιδηποτε άλλο. Για τον σκοπό αυτό, η εταιρεία χρησιμοποιεί γνώσεις από τα πεδία της νευροεπιστήμης και της μηχανικής μάθησης μαζί με τις τελευταίες εξελίξεις στην υπολογιστή ισχύ, για την κατασκευή εξαιρετικά ισχυρών αλγορίθμων γενικού σκοπού οι οποίοι θα οδηγήσουν στην δημιουργία τεχνητής γενικής νοημοσύνης. Ως πεδίο δοκιμών οι αλγόριθμοι δοκιμάζονται σε ηλεκτρονικά παιχνίδια.
Το 2014, η Google εξαγόρασε την DeepMind για το ποσό των 400 εκατομμυρίων λιρών Αγγλίας, διατηρώντας παράλληλα το προσωπικό στις υπάρχουσες εγκαταστάσεις του στο Λονδίνο.
Μετά την απόκτηση της από την Google, η DeepMind διακρίθηκε με πλήθος επιτευγμάτων, το πιο διάσημο από τα οποία είναι η εφαρμογή τεχνητής νοημοσύνης AlphaGo, η οποία το 2016 κατάφερε να νικήσει τον παγκόσμιο πρωταθλητή γκο, Λη Σεντόλ, και ενώ έως τότε θεωρούνταν πως το γκο είναι κατά πολύ δυσκολότερο από το σκάκι ώστε κάποιος υπολογιστής να μπορεί να κερδίσει τον ανθρώπινο πρωταθλητή. Άλλες δραστηριότητες της DeepMind συμπεριλαμβάνουν την κατασκευή μιας νευρωνικής μηχανής Τούρινγκ, ενασχόληση με την έρευνα ως προς την ασφάλεια σε σχέση με την τεχνητή νοημοσύνη, και την συνεργασία με το εθνικό σύστημα υγείας της Αγγλίας με στόχο την βελτίωση των ιατρικών υπηρεσιών σε ότι αφορά τις εκφυλιστικές παθήσεις των οφθαλμών.
Neon Genesis Evangelion
Το Neon Genesis Evangelion (ιαπωνικά: 新世紀エヴァンゲリオン,  Χέπμπορν: Shinseiki Evangerion) είναι ιαπωνική τηλεοπτική σειρά anime επιστημονικής φαντασίας. Η σεναριογράφηση και η σκηνοθεσία της έγινε από τον Χιντεάκι Άννο, ο οποίος επίσης σκηνοθέτησε τις επακόλουθες ταινίες, η παραγωγή από την εταιρεία Gainax και η σύνθεση της μουσικής από τον Σίρο Σάγκισου. Η σειρά αποτελείται από 26 επεισόδια που προβλήθηκαν για πρώτη φορά στον τηλεοπτικό σταθμό Tokyo TV από τις 4 Οκτωβρίου του 1995 έως τις 27 Μαρτίου του 1996.
Η σειρά ήταν τεράστια επιτυχία και ένα πολιτιστικό φαινόμενο. Θεωρείται μια απο τις πιο σημαντικές σειρές στην ιστορία των anime. Παρ'ολ'αυτά, τα δύο τελευταία επεισόδια της σειράς ήταν αρκετά αμφιλεγόμενα, καθώς ήταν πολύ πιο αφηρημένα, υπερρεαλιστικά και ψυχολογικά απο την υπόλοιπη σειρά, μια αλλαγή για την οποία ορισμένοι πιστεύουν οτι ευθύνονταν οικονομικά προβλήματα. Την σειρά ακολούθησαν δύο ταινίες, το Death and Rebirth, μια ανακεφαλαίωση των γεγονότων της σειράς, και το The End of Evangelion, το οποίο παρουσίαζε ένα εναλλακτικό τέλος. Το The End of Evangelion είναι αναγνωρισμένο αλλα και επίμαχο για την πειραματική, συμβολική και πολύπλοκη φύση του. Το 2007 άρχισε μια νέα τετραλογία ταινιών Evangelion με όνομα Rebuild of Evangelion, οι οποίες υπηρετούν ως μια ανάπλαση των γεγονότων της αρχικής σειράς.
Ιστορία
Τα γεγονότα που διαδραματίζονται στη σειρά λαμβάνουν χώρα το 2015 μ.Χ., δεκαπέντε χρόνια μετά την καταστροφική Δεύτερη Πρόσκρουση (Second Impact) που σύμφωνα με επίσημες πηγές προκλήθηκε από πρόσκρουση μετεωρίτη στη Γη. Κατά τη Δεύτερη Πρόσκρουση αφανίστηκε ο μισός πληθυσμός της γης καθώς και έκλεινε ο άξονας της. Την περίοδο που η ανθρωπότητα επανέρχεται από αυτή την καταστροφή, το Τόκυο-3 (η τρίτη αναδόμηση της πόλης του Τόκυο) δέχεται επιθέσεις από τεράστιες οντότητες που καλούνται Άγγελοι. Τα συμβατικά όπλα δεν είναι αποτελεσματικά ενάντια στους Αγγέλους και η μόνη γνωστή άμυνα είναι τα Ευαγγέλια (Evangelions ή EVAS). Τα EVAS είναι τεράστια ανθρωπόμορφα ρομπότ των οποίων η κατασκευή και λειτουργία ελέγχεται από τον παραστρατιωτικό οργανισμό NERV.
Επιρροές
Η σειρά ξεκινά σαν ένα συμβατικό άνιμε με ανθρωπόμορφα ρομπότ, αλλά σύντομα η δράση μεταφέρεται σε χρονικές αναδρομές και αναλύσεις των προσωπικοτήτων των βασικών χαρακτήρων, όπως του Σίντζι Ίκαρι και των άλλων παιδιών που πιλοτάρουν τα Ευαγγέλια. Ο δημιουργός και σκηνοθέτης, Χιντεάκι Άννο, έπασχε για αρκετό καιρό από κατάθλιψη. Μεγάλο μέρος της σειράς βασίζεται στις εμπειρίες του αντιμετωπίζοντας την ασθένεια και στις γνώσεις που απέκτησε επί της ψυχαναλυτικής θεωρίας, από την ψυχοθεραπεία στην οποία υποβλήθηκε. Ως αποτέλεσμα αυτού, μέσω των χαρακτήρων της σειράς παρουσιάζονται διάφορες πνευματικές διαταραχές και προβλήματα της ψυχικής υγείας όπως η κατάθλιψη, το μετατραυματικό σοκ και η αγχώδης διαταραχή του αποχωρισμού.
Ταινίες
Τη σειρά ακολούθησαν δύο ταινίες, το Evangelion: Death and Rebirth και το The End of Evangelion, κάθε μία εκ των οποίων προβλήθηκε για πρώτη φορά το 1997. Το Death and Rebirth είναι μία σύμπτυξη των επεισοδίων της σειράς με μία προσθήκη του πρώτου μισού του The End of Evangelion (Rebirth), ενώ το The End of Evangelion είναι μία επέκταση του 26ου επεισοδίου της σειράς που έχει ως στόχο μία εναλλακτική παρουσίαση του τέλους της σειράς. Οι ταινίες αυτές επανακυκλοφόρησαν ως μία, μετά από κάποιες περικοπές, με τίτλο Revival of Evangelion, το 1998. Τέλος, κυκλοφόρησαν δύο επιπρόσθετα DVD με υπό-τίτλο Genesis Reborn και Resurrection. Περιλαμβάνουν τα τελευταία έξι επεισόδια και εκτεταμένες εκδόσεις (Director's cut) των επεισοδίων 21, 22, 23 και 24 της σειράς.
Το The End of Evangelion έλαβε διθυραμβικές κριτικές, έχοντας χαρακτηριστεί ως μία απο τις καλύτερες ταινίες anime όλων των εποχών και αριστούργημα του Χιντεάκι Άννο.
To 2007 κυκλοφόρησε το Evangelion: 1.0 You Are (Not) Alone. Πρόκειται για το πρώτο μέρος της τετραλογίας Rebuild of Evangelion, η οποία πρόκειται ουσιαστικά για remake της κανονικής σειράς, καθώς αφηγείται την ίδια ιστορία. Τα επόμενα δύο μέρη, Evangelion: 2.0 You Can (Not) Advance και Evangelion: 3.0 You Can (Not) Redo κυκλοφόρησαν το 2009 και το 2012 αντίστοιχα, ενώ το τελευταίο μέρος, Evangelion: 3.0+1.0 κυκλοφόρησε το 2021.
Εξωτερικοί σύνδεσμοι
Κατηγορία:Anime με πρωτότυπο σενάριο Κατηγορία:Anime και manga επιστημονικής φαντασίας Κατηγορία:Anime και manga mecha Κατηγορία:Neon Genesis Evangelion Κατηγορία:Σειρές anime Κατηγορία:Gainax Κατηγορία:Ρομπότ στη μυθοπλασία
Χατιτζέ Χαλιμέ Χατούν
Η Χατιτζέ Χαλιμέ Χατούν (Οθ. Τούρκικα:خديجة حليمة خاتون‎) (Τούρκικα: Hatice Halime Hatun, πριν το 1415 - μετά το 1500) ήταν η δεύτερη σύζυγος του σουλτάνου Μουράτ Β΄ της Οθωμανικής Αυτοκρατορίας.
Ο πλήρης τίτλος ήταν: Devletlu İsmetlu Hatice Halime Hatun Aliyyetü'ş-Şân Hazretleri
Οικογένεια
Η Χατιτζέ Χαλιμέ Χατούν γεννήθηκε ως Τζαντάρικη πριγκίπισσα, κόρη του Τατζεντίν Ιμπραήμ Β΄ Μπέη, όγδοου κυβερνήτη των Τζανταρίδων και της Σελτσούκ Χατούν. Ήταν εγγονή του έβδομου κυβερνήτη Ιζζεντίν Ισφεντιγιάρ Μπέη και ανιψιά της μητέρας του Μωάμεθ Β΄ του Πορθητή, Χιουμά Χατούν. Ήταν η αδελφή του Κεμαλεντίν Ισμαήλ Μπέη και του Κιζίλ Αχμέτ Μπέη γνωστός ως «Αχμέτ ο Ερυθρός», του ένατου και δέκατου κυβερνήτη της δυναστείας.
Ο γάμος με τον Μουράτ Β΄
Περίπου το 1425 ο Μουράτ Β΄ παντρεύτηκε την Χατιτζέ Χαλιμέ στην Ανδριανούπολη, με τον γάμο του ο Μουράτ έδωσε δύο από τις αδελφές του, την Σελτσούκ Χατούν στον πατέρα της Χατιτζέ Χαλιμέ και την Σουλτάν Χατούν στον αδελφό της, Κιβαμεντίν Κασίμ Μπέη.
Με αυτή την ευκαιρία πάντρεψε και τις άλλες πέντε αδελφές του, την Χατιτζέ, την Φατμά, την Χαφσά, την Ιλαλντί και την Σεχζάντε Χατούν επίσης. Το 1425 η Χατιτζέ Χαλιμέ γέννησε τον πρώτο της γιο, τον Ηγεμόνα Αλαεντίν Αλί. Όταν Αλαεντίν ενηλικιώθηκε ο Μουράτ τον έκανε επαρχιακό κυβερνήτη της Μανίσας. Είχε μεταφερθεί στην Αμάσεια μετά το θάνατο του μεγαλύτερου αδελφού του, του Αχμέτ.
Το 1435 ο Μουράτ παντρεύτηκε την Μάρα Μπράνκοβιτς. Στην αρχή η Μάρα είχε θερμή αποδοχή, και η Χατιτζέ Χαλιμέ που ήταν η αγαπημένη σύζυγος του σουλτάνου, εκδιώχθηκε από το δικαστήριο και στάλθηκε στην Προύσα. Φαίνεται ότι κάτι συνέβη στην Οθωμανική Πύλη, μεταξύ του φθινοπώρου του 1435 και της άνοιξης του 1436, ήταν κατά τη διάρκεια αυτής της περιόδου, όπου η Μάρα έπεσε σε δυσμένεια και εξορίστηκε, ενώ η Χατιτζέ Χαλιμέ επέστρεψε για μια ακόμη φορά.
Το 1439, ο Καρά Ιζίρ Πασάς στάλθηκε στην Αμασεία μετά τον Αλαεντίν. Το βράδυ της ημέρας αφότου έφτασε, στραγγάλισε τον Ηγεμόνα στο κρεβάτι του, αλλά και τους δύο γιους του Ηγεμόνα, ηλικίας έξι και δεκαοκτώ μηνών. Ο Αλαεντίν αντικαταστάθηκε από τον Μεχμέτ Πασά, γιο του Λαλά Σαχίν Πασά, τον κατακτητή της Φιλιππούπολης ως διοικητής της Αμάσειας.
Η είδηση του αιφνίδιου θανάτου του Αλαεντίν, ο οποίος ήταν ο αγαπημένος γιος του Μουράτ τον γέμισαν με βαθιά θλίψη και κατάπληξη. Το 1450 η Χατιτζέ Χαλιμέ γέννησε το δεύτερο γιο της, Αχμέτ, με το παρατσούκλι «μικρός», για να ξεχωρίζει από τον Ηγεμόνα Αχμέτ τον πρώτο γιο του Σουλτάνου.
Ο θάνατος του Μουράτ Β΄
Το 1451 ο Μουράτ πεθαίνει, και ο γιος του, Μωάμεθ ανέβηκε στο θρόνο ως Μωάμεθ Β΄. Αμέσως μετά την στέψη του ο Μωάμεθ, πηγαίνει στο χαρέμι, στο παλάτι της Αδριανούπολης, όπου έλαβε τα συγχαρητήρια όλων των γυναικών, αλλά και τα συλλυπητήριά τους για το θάνατο του πατέρα του.
Κατά την στιγμή του θανάτου του Μουράτ, η Χατιτζέ Χαλιμέ είχε την υψηλότερη θέση ανάμεσα στις άλλες συζύγους, καθώς δεκαπέντε μήνες πριν είχε γεννήσει τον τελευταίο γιο του Μουράτ, του Ηγεμόνα Κιουτσούκ Αχμέτ. Η διαδοχή ήταν συχνά μήλον της έριδος στην οθωμανική δυναστεία και είχε ως αποτέλεσμα δύο εμφυλίους πολέμους. Έτσι Μωάμεθ αποφάσισε ότι στην περίπτωση αυτή θα διευθετήσει το θέμα με τη μία διατάσσοντας την εκτέλεση του Ηγεμόνα Αχμέτ.
Η Χατιτζέ Χαλιμέ ήταν στην αίθουσα του θρόνου με τον νέο σουλτάνο λέγοντάς του, την θλίψη της για την απώλεια του συζύγου της, και ο Μωάμεθ στέλνει τον Αλί Μπέη, γιο του Γαζή Εβρένου στα δωμάτια των γυναικών να πνίξει το μωρό. Ο Μωάμεθ δικαιολογημένος τη δολοφονία του ετεροθαλούς αδελφού του, ως έναν Οθωμανικό κώδικα αδελφοκτονίας, ο οποίος σε πολλές περιπτώσεις είχε ασκηθεί από τους προγόνους του για να αποτρέψουν τους πολέμους διαδοχής. Ο Μωάμεθ αργότερα υποχρέωσε τον Ισχάκ Πάσα, ένα αξιωματούχο του πατέρα του και νέο Μπεηλέρμπεη της Ανατολίας, να πάρει την Χατιτζέ Χαλιμέ ως σύζυγο του.
Τελευταία χρόνια
Ο Ισχάκ Πάσας πέθανε το 1497 και η Χατιτζέ Χαλιμέ έγινε χήρα από το θάνατό του. Τρία χρόνια μετά το 1500 η Χατιτζέ Χαλιμέ πεθαίνει. Θάφτηκε στο Μαυσωλείο της κόρης του Βαγιαζήτ Β΄ Χατιτζέ Σουλτάνα στην Προύσα.
Πηγές
Κατηγορία:Σουλτάνες της Οθωμανικής Αυτοκρατορίας Κατηγορία:Οθωμανοί
Ακρίδας
1. Ακρίδας Κωνσταντίνος από την Παραβόλα Τριχωνίδας. Διορίστηκε δήμαρχος Θέρμου επι Καποδίστρια
2. Ακρίδας Νικόλαος από την Παραβόλα Τριχωνίδας. Αδελφός του προηγούμενου. Σκοτώθηκε το 1824
3. Ακρίδας Παναγιώτης από την Παραβόλα Τριχωνίδας. Αδελφός των προηγούμενων. Σκοτώθηκε σε μάχη το 1825
4. Σημαντικότερος όλων θεωρείται ο Ακρίδας Τριαντάφυλλος από την Παρνασσίδα ή (Μενδενίτσα). Το 1832 ήταν πεντηκόνταρχος.
Ράτσιτς
Το Ράτσιτς (σερβικά κυριλλικά: Рачић) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, δεν αριθμούσε κανέναν κάτοικο.
Εξωτερικοί Σύνδεσμοι
Κατηγορία:Οικισμοί του Μπίχατς Κατηγορία:Οικισμοί του Μπίχατς με σερβική πληθυσμιακή πλειοψηφία
Χάουαρντ Κάννον
Ο Χάουαρντ Ουόλτερ Κάννον (αγγλικά:Howard Walter Cannon) (26 Ιανουαρίου 1912 – 5 Μαρτίου 2002) ήταν Αμερικανός πολιτικός. Υπήρξε μέλος του Δημοκρατικού Κόμματος και είχε εκλεγεί Γερουσιαστής των Ηνωμένων Πολιτειών από το 1959 μέχρι το 1983.
Πρώιμος βίος, εκπαίδευση, και πρώιμη πολιτική καριέρα
Ο Κάννον γεννήθηκε στο Σαιντ Τζορτζ,Γιούτα. Αποφοίτησε από το Dixie State College και συνέχισε τις σπουδές του, στο Παιδαγωγικό πολιτειακό κολλέγιο της Αριζόνα και στη Νομική σχολή του Πανεπιστημίου της Αριζόνα. Έγινε δεκτός στους δικηγορικούς συλλόγους της Αριζόνα, της Νεβάδα και της Γιούτα και εξάσκησε το επάγγελμα του δικηγόρου σε αυτές τις τρεις πολιτείες. Κατά τον Β Παγκόσμιο Πόλεμο υπηρέτησε ως πιλότος βομβαρδιστικού στην πολεμική αεροπορία. Κατά τη διάρκεια του πολέμου, το αεροπλάνο του καταρρίφθηκε πάνω από την Ολλανδία, το Σεπτέμβριο του 1944 και πέρασε 42 ημέρες προσπαθώντας να επιστρέψει στις Συμμαχικές γραμμές. Απαλλάχθηκε από την ενεργό υπηρεσία το 1946 και το 1947 εισήλθε στην Air Force Reserve από την οποία αποχώρησε με το βαθμό του υποστράτηγου και πολλές τιμητικές διακρίσεις.
Εκλογές
Το 1956, ο Κάννον κατέβηκε υποψήφιος για την Βουλή των Αντιπροσώπων των Ηνωμένων Πολιτειών μα δεν κατάφερε να εκλεγεί, αντίθετα με την επόμενη εκλογική αναμέτρηση, το 1958, όπου τελικά κατάφερε να κερδίσει μία θέση στη Γερουσία των ΗΠΑ και διατήρησε το αξίωμα του Γερουσιαστή ως το 1983.
Εξωτερικοί σύνδεσμοι
Κατηγορία:Αμερικανοί νομικοί Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Γερουσιαστές των ΗΠΑ
Κυπριακά ερωτικά ποιήματα του 16ου αιώνα
thumb|150px|Σελίδα χειρογράφου των κυπριακών ερωτικών ποιημάτων Ως κυπριακά ερωτικά ποιήματα είναι γνωστά 156 ποιήματα του 16ου αι. γραμμένα στην κυπριακή διάλεκτο που έχουν παραδοθεί σε έναν χειρόγραφο κώδικα. Ο δημιουργός των ποιημάτων είναι ανώνυμος και η χρονολόγησή τους είναι αβέβαιη. Περίπου 30 από τα ποιήματα είναι μεταφράσεις ιταλικών ποιημάτων και τα 10 από αυτά είναι μεταφράσεις ποιημάτων του Πετράρχη. Και στα άλλα όμως ποιήματα είναι φανερή η επίδραση του πετραρχισμού και της ιταλικής μετρικής. Τα ποιήματα αυτά είναι κάποια από τα πρώτα δείγματα λογοτεχνικής καλλιέργειας της ομιλουμένης γλώσσας με υψηλό αισθητικό αποτέλεσμα. Πέρα όμως από την αισθητική τους αξία, είναι μεγάλη και η ιστορική τους σημασία, αφ’ ενός ως γλωσσικών μνημείων και αφ’ ετέρου επειδή σε αυτήν την συλλογή απαντώνται τα πρώτα ελληνικά σονέτα.
Προβλήματα πατρότητας και χρονολόγησης των ποιημάτων
Τα κείμενα παραδίδονται σε ένα μόνο χειρόγραφο της Μαρκιανής Βιβλιοθήκης της Βενετίας, τον κώδικα App. Gr. IX, 32. Το χειρόγραφο, που δεν είναι το πρωτότυπο χειρόγραφο της συλλογής, ανήκε στον Ιταλό λόγιο Natale Conti (1520-1582) και δεν αναφέρει πληροφορίες για τον αντιγραφέα ή τον συγγραφέα των ποιημάτων. Το χειρόγραφο περιέχει πολλά ορθογραφικά λάθη (ακολουθεί σχεδόν φωνητική ορθογραφία), είναι τελείως άτονο και δεν έχει σημεία στίξης.
Η χρονολογία θανάτου του Conti (1582) είναι το οριστικό χρονικό όριο πριν από το οποίο γράφτηκε το χειρόγραφο, αν και πιθανότατα η αντιγραφή του κειμένου είχε ολοκληρωθεί μέχρι την κατάκτηση της Κύπρου από τους Τούρκους το 1571. Από τις χρονολογίες έκδοσης κάποιων ιταλικών ποιημάτων, μεταφράσεις των οποίων υπάρχουν στην συλλογή, προκύπτει το συμπέρασμα ότι η συλλογή καταρτίστηκε γύρω στα μέσα του 16ου αι.
Αβέβαιο είναι το αν η συλλογή αυτή είναι περιέρχει ποιήματα ενός μόνο ποιητή ή και περισσοτέρων. Η πρώτη εκδότρια ολόκληρου του χειρογράφου, Θ. Σιαπκαρά-Πιτσιλλίδη (είχε προηγηθεί έκδοση μερικών ποιημάτων από τον Εμίλ Λεγκράν στον δεύτερο τόμο της Bibliothèque Grecque Vulgaire το 1881) υποστήριξε ότι πρόκειται για έργο ενός ποιητή, ενώ η Ε. Μαθιοπούλου βασιζόμενη σε διαφορετικές τεχνοτροπικές τάσεις που παρατηρούνται στα ποιήματα, υποστηρίζει ότι πρόκειται για συλλογή κειμένων περισσοτέρων ποιητών τα οποία συντέθηκαν κατά την διάρκεια του 16ου αιώνα και συγκεντρώθηκαν στην συλλογή κατά την δεκαετία του 1560. Η ίδια μελετήτρια έχει διακρίνει κάποιες ομάδες ποιημάτων στα οποία διακρίνονται διαφορετικές τάσεις και τοποθετεί την σύνθεση μιας πρώτης ομάδας ποιημάτων με επιδράσεις από πρώιμες πετραρχικές τάσεις γύρω στα πρώτα χρόνια της Βενετοκρατίας στην Κύπρο, δηλαδή στα χρόνια 1489-1510, ενώ σε ομάδα τελευταίων ποιημάτων διακρίνει αναφορές στα ταραγμένα χρόνια 1560-1570.
Ο χαρακτήρας της συλλογής
Μέχρι τώρα έχουν ταυτιστεί περίπου 30 ποιήματα της συλλογής με ιταλικά ποιήματα των οποίων αποτελούν μεταφράσεις. Πρόκειται για μεταφράσεις 10 ποιημάτων του Πετράρχη και 20 μεταφράσεις άλλων ιταλών πετραρχικών ποιητών, όπως του P. Bembo, Αριόστο, G. Sannazzaro και άλλων.
Το μέτρο που χρησιμοποιείται κυρίως είναι το ιαμβικό (σε 137 ποιήματα). 17 ποιήματα είναι γραμμένα σε τροχαϊκό μέτρο και 2 έχουν ανάμεικτo ιαμβικό και τροχαϊκό. Τα περισσότερα ιαμβικά ποιήματα (92) έχουν ενδεκασύλλαβο στίχο, που ήταν ο πιο διαδεδομένος στην ιταλική ποίηση της Αναγέννησης. Αρκετά ποιήματα έχουν δεκατρισύλλαβο και δεκαπεντασύλλαβο στίχο. Τα ποιήματα σε τροχαϊκό μέτρο είναι όλα οκτασύλλαβα, με εξαίρεση ένα 16σύλλαβο, που ουσιαστικά αποτελείται από την συνένωση δύο οκτασύλλαβων στίχων. Η ομοιοκαταληξία χρησιμοποιείται συστηματικά σε όλα τα ποιήματα και συχνά με μεγάλη ποικιλία.
Αξιοσημείωτη είναι η στροφική ποικιλία που εμφανίζεται. Η πλειονότητα των ποιημάτων είναι οκτάβες (ottava), δηλαδή ποιήματα με μία ή περισσότερες στροφές των οκτώ 11σύλλαβων στίχων, εκ των οποίων οι 6 πρώτοι έχουν σταυρωτή και οι δύο τελευταίοι πλεκτή ομοιοκαταληξία. Αξιοσημείωτη είναι η παρουσία 26 σονέτων, των πρώτων σονέτων της νεοελληνικής λογοτεχνίας· άλλες στροφικές μορφές που χρησιμοποιούνται είναι μαδριγάλια, μπαλάντες, σεξτίνες, τερτσίνες και μπαρτσελέτες.
Πηγές
Ερωτικά ποιηματα
Τζάκομο Ρασπαντόρι
Ο Τζάκομο Ρασπαντόρι (Giacomo Raspadori, 18 Φεβρουαρίου 2000) είναι Ιταλός επαγγελματίας ποδοσφαιριστής που αγωνίζεται ως επιθετικός για τη Νάπολι, ως δανεικός από τη Σασσουόλο, και την εθνική Ιταλίας.
Στην εθνική ομάδα
Με την εθνική ομάδα της Ιταλίας έκανε το ντεμπούτο του τον Ιούνιο του 2021 σε φιλικό αγώνα με την Τσεχία. Ήταν στο ρόστερ της ομάδας στο Euro 2020, στο οποίο η Ιταλία κατέκτησε το τρόπαιο. Τον Ιούλιο του 2021 απονεμήθηκε σε αυτόν και σε όλη την ομάδα το Τάγμα της Αξίας της Ιταλικής Δημοκρατίας.
Παραπομπές
<References/>
Κατηγορία:Ιταλοί ποδοσφαιριστές Κατηγορία:Ποδοσφαιριστές Εθνικής Ιταλίας Κ21 Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Επιθετικοί ποδοσφαιριστές Κατηγορία:Ποδοσφαιριστές Σέριε Α Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές ΟΣ Σασσουόλο Κάλτσιο
BBC Sessions (άλμπουμ των Led Zeppelin)
BBC Sessions είναι ο τίτλος της διπλής συλλογής ζωντανών ηχογραφήσεων του χαρντ ροκ συγκροτήματος Led Zeppelin, η οποία κυκλοφόρησε το Νοέμβριο του 1997 μέσω της δισκογραφικής εταιρείας "Atlantic".
Οι ηχογραφήσεις έγιναν για την εκπομπή "Top Gear" του Τζον Πηλ στις 3 Μαρτίου και στις 24 Ιουνίου 1969, για το "Rhythm and Blues" του Αλέξις Κόρνερ στις 19 Μαρτίου 1969, για το "Tasty Pop Sundae" του Κρις Γκραντ στις 16 Ιουνίου 1969, για το "One Night Stand" στις 27 Ιουνίου 1969 και για το "In Concert" του Τζον Πηλ στις 1 Απριλίου 1971. Όλες οι εκπομπές ήταν μέρος του προγράμματος του BBC και μεταδόθηκαν λίγες ημέρες μετά την ηχογράφηση τους.
Η συγκεκριμένη κυκλοφορία έλαβε ιδιαίτερα θετικές κριτικές με το "Allmusic" να του δίνει 4,5 αστέρια και ανέβηκε στο # 12 των αμερικανικών τσαρτ και το # 10 των αντίστοιχων ιαπωνικών. Το "BBC Sessions" βραβεύθηκε ως διπλά πλατινένιο στις Ηνωμένες Πολιτείες και ως ασημένιο στη Μεγάλη Βρετανία.
Τραγούδια
CD 1
1. You Shook Me (Dixon, Lenoir) - 5:14
2. I Can't Quit You Baby (Dixon) - 4:22
3. Communication Breakdown (Page, Jones, Bohnam) - 3:12
4. Dazed and Confused (Page) - 6:39
5. The Girl I Love She Got Long Black Wavy Hair (Page, Plant, Jones, Bohnam, Estes) - 3:00
6. What Is And What Should Never Be (Page, Plant) - 4:20
7. Communication Breakdown (Page, Jones, Bohnam) - 2:40
8. Travelling Riverside Blues (Page, Plant, Johnson) - 5:12
9. Whole Lotta Love (Page, Plant, Jones, Bonham, Dixon) - 6:09
11. Communication Breakdown (Page, Jones, Bohnam) - 3:05
12. I Can't Quit You Baby (Dixon) - 6:21
13. You Shook Me (Dixon, Lenoir) - 10:19
14. How Many More Times (Page, Jones, Bohnam) - 11:51
CD 2
1. Immigrant Song (Page, Plant) - 3:20
2. Heartbreaker (Page, Plant, Jones, Bonham) - 5:16
3. Since I've Been Loving You (Page, Plant, Jones) - 6:56
4. Black Dog (Page, Plant, Jones) - 5:17
5. Dazed and Confused (Page) - 18:36
6. Stairway to Heaven (Page, Plant) - 8:49
7. Going to California (Page, Plant) - 3:54
8. That's the Way (Page, Plant) - 5:43
9. Whole Lotta Love"/"Boogie Chillun'"/"Fixin' to Die"/"That's Alright Mama"/"A Mess of Blues ''(Bonham, Jones, Page, Plant, Hooker, White, Crudup, Pomus, Shuman) - 13:45
10. Thank You (Page, Plant) - 6:37
Θέσεις τσαρτ
BBC Sessions (άλμπουμ)
Επίσημη κυκλοφορία: 11 Νοεμβρίου 1997
Βραβεία
BBC Sessions (άλμπουμ)
Ηνωμένες Πολιτείες (RIAA Certification): 2 φορές πλατινένιος
Ηνωμένο Βασίλειο (BPI Certification): Ασημένιος
Μέλη των Led Zeppelin
Στις ηχογραφήσεις του "BBC Sessions" συμμετείχαν οι εξής μουσικοί:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Μπόναμ - τύμπανα
Πηγές
Κατηγορία:Δισκογραφία των Led Zeppelin Κατηγορία:Άλμπουμ του 1997
Pink Floyd – The Wall
Το Pink Floyd – The Wall είναι κινηματογραφικό έργο των Pink Floyd σε σκηνοθεσία του Άλαν Πάρκερ με πρωταγωνιστή τον Μπομπ Γκέλντορφ.
Το έργο συνυφαίνει τις αναμνήσεις και φαντασιώσεις του πρωταγωνιστή Πινκ, ενώ αυτός αναπολεί τα βιώματα και τις αγωνίες του κατά τη διάρκεια των διαλειμμάτων ανάμεσα στις μουσικές του εμφανίσεις.
Παραπομπές
Κατηγορία:Βρετανικές ταινίες Κατηγορία:Ταινίες του 1982 Κατηγορία:Αγγλόφωνες ταινίες Κατηγορία:Βρετανικές μουσικές ταινίες Κατηγορία:Βρετανικές δραματικές ταινίες Κατηγορία:Βρετανικές ταινίες κινουμένων σχεδίων Κατηγορία:Ταινίες σε σκηνοθεσία Άλαν Πάρκερ Κατηγορία:Ταινίες με θέμα την κατάθλιψη
Γουίμπλεντον ΦΚ
Η Γουίμπλεντον ΦΚ (αγγλικά: Wimbledon FC) ήταν αγγλικός ποδοσφαιρικός σύλλογος που σχηματίστηκε στο Γουίμπλεντον του νοτιοδυτικού Λονδίνου, το 1889 και εδρεύει στο Plow Lane από το 1912 ως το 1991. Ιδρύθηκε ως Γουίμπλεντον Ολντ Σέντραλς (Wimbledon Old Centrals). Είχε το προσωνύμιο "the Dons" και αργότερα "the Wombles", κέρδισε οκτώ τίτλους Ίσθμιαν Λιγκ, Κύπελλο Ερασιτεχνών Αγγλίας το 1963 και τρία διαδοχικά πρωταθλήματα Σάδερν Λιγκ μεταξύ 1975 και 1977, ενώ στη συνέχεια προσχώρησε στη Φούτμπολ Λιγκ. Η ομάδα έφυγε γρήγορα από την αφάνεια κατά τη διάρκεια της δεκαετίας του 1980 και προβιβάστηκε στην τότε πρώτου επιπέδου κατηγορία Φερστ Ντιβίζιον το 1986, μόλις τέσσερις περιόδους μετά από τη συμμετοχή της στη Φορθ Ντιβίζιον.
Η "Crazy Gang" (Τρελή Συμμορία) του Γουίμπλεντον, που ονομάστηκε έτσι λόγω της ταραχώδους και εκκεντρικής συμπεριφοράς των παικτών, κέρδισε το Κύπελλο Αγγλίας το 1988, επικρατώντας της πρωταθλήτριας Λίβερπουλ, και έτσι έγινε ένας από τους τρεις συλλόγους που κέρδισαν τόσο το Κύπελλο όσο και το Κύπελλο Ερασιτεχνών. Το 1991, μετά τη δημοσίευση της Έκθεσης Τέιλορ που συνιστούσε το σύνολο των θέσεων για τους κορυφαίους συλλόγους, η Γουίμπλεντον άφησε το Πλάου Λέιν για το κοντινό Σέλχαρστ Παρκ της Κρίσταλ Πάλας, μια αρχικά προσωρινή ρύθμιση που κατέληξε που διαρκεί πάνω από μία δεκαετία. Η ομάδα παρέμεινε στη Φερστ Ντιβίζιον και στη διάδοχό της, Πρέμιερ Λιγκ, έως ότου υποβιβάστηκε το 2000.
Αντιπαλότητες
Κατά το μεγαλύτερο μέρος της ερασιτεχνικής και αργότερα ημιεπαγγελματικής ιστορίας της, η Γουίμπλεντον διατηρούσε τοπική αντιπαλότητα με τη γειτονική Τούτινγκ εντ Μίτσαμ Γιουνάιτεντ ΦΚ. Από τα μέσα της δεκαετίας του '80, οι κυριότεροι ανταγωνιστές του συλλόγου θεωρούνταν ο γειτονικός σύλλογος στο νότιο Λονδίνο Κρίσταλ Πάλας (που ήταν οικοδεσπότης του από το 1991 έως το 2003) και η Τσέλσι με έδρα το δυτικό Λονδίνο. Ωστόσο, καμία από αυτές τις αντιπαλότητες δεν ήταν σοβαρή. Η Γουίμπλεντον ήταν στην ίδια κατηγορία με την Κρίσταλ Πάλας για 11 περιόδους μεταξύ 1984 και 2004 και στην ίδια κατηγορία με την Τσέλσι για όλες εκτός από μία σεζόν μεταξύ 1986 και 2000.
Βουλγάτα
Βουλγάτα ή Βουλγκάτα είναι η λατινική μετάφραση της Αγίας Γραφής που έγινε στο τέλος του 4ου αιώνα μ.Χ. από τον Ιερώνυμο κατ' εντολή του Πάπα Δάμασου Α΄ και υιοθετήθηκε από τη Ρωμαιοκαθολική εκκλησία. Η διεθνής συντομογραφία της είναι Vg.
Το όνομα προέρχεται από την φράση vulgata editio (έκδοση «κοινή» ή «για το λαό») και ήταν γραμμένη στην καθομιλούμενη λατινική γλώσσα της εποχής. Σκοπός της μετάφρασης αυτής ήταν να υπάρχει μια έκδοση της Bίβλου περισσότερο κατανοητή και ακριβής. Εντούτοις, ως τον 10ο αιώνα, η Αγία Γραφή δεν γινόταν πλέον κατανοητή από το λαό στο μεγαλύτερο μέρος της εκχριστιανισμένης Ευρώπης καθώς είχε πάψει προ καιρού να ομιλείται η λατινική γλώσσα, γεγονός που οδήγησε σε θεολογική αμάθεια και θρησκευτικό εκπεσμό.
Πριν την συγγραφή της κυκλοφορούσε μία εκδοχή με το όνομα Παλαιά Λατινική ή Ιτάλα (από το versio vetus Itala) η οποία είχε συγγραφεί περίπου στα μισά του τρίτου μ.Χ αιώνα. Η μετάφραση αυτή είχε γίνει πιθανότατα από κάποιον που δεν γνώριζε καλά τη Λατινική γλώσσα.
thumb|180px|Εξώφυλλο της Βουλγάτας
Εξωτερικοί σύνδεσμοι
Κατηγορία:Μεταφράσεις και αποδόσεις της Αγίας Γραφής
Ξενία Φλώρινας
Το «Ξενία» Φλώρινας αποτελεί ξενοδοχειακή μονάδα υπό την εποπτεία του Ε.Ο.Τ η οποία κατασκευάστηκε το 1960 στην Φλώρινα, με σκοπό την ανάπτυξη των τουριστικών υποδομών της ευρύτερης περιοχής στα μεταπολεμικά χρόνια. Το ξενοδοχείο σχεδιάστηκε από τον Γεώργιο Νικολετόπουλο το 1958 και ξεκίνησε την λειτουργία του το 1960 το οποίο θα αποτελούνταν από 40 κλίνες.
Το ξενοδοχείο συνέχισε αδιάκοπα την λειτουργία του σε δεσποτική θέση με θέα την πόλη της Φλώρινας όπου και πωλήθηκε σε ιδιώτη διατηρώντας την λειτουργία του έως το 1990 όπου και προτάθηκε να λειτουργήσει ως καζίνο, ωστόσο λόγω αντιδράσεων η κίνηση αυτή παρέμεινε στα χαρτιά.
Η μονάδα μετά από 30 χρόνια αδράνειας και εγκατάλειψης επαναλειτούργησε το 2019 ξανά ως ιδιωτική ξενοδοχειακή επιχείρηση.
Παραπομπές
Κατηγορία:Τουριστικό Πρόγραμμα «Ξενία»
Μορίς Σπάτας
Ο Μορίς Σπάτας ή Μουρίκ Σπάτας ήταν κυβερνήτης της Άρτας (1399 - 1414/1415). Η βασιλεία του Μορίς στιγματίστηκε από τους συνεχείς πολέμους με τον Κάρολο Α΄ Τόκκο, υπερασπίστηκε επιτυχώς την πρωτεύουσα του Άρτα αλλά δεν μπόρεσε να διασώσει τα Ιωάννινα που έπεσαν στα χέρια του Τόκκο. Το αποτέλεσμα ήταν η σοβαρή αποδυνάμωση του βασιλείου, ο αδελφός και διάδοχος του Γιακούμπ Σπάτας ηττήθηκε οριστικά τον Οκτώβριο του 1416 με αποτέλεσμα να διαλυθεί το Δεσποτάτο της Άρτας. Ο Μορίς ήταν μέλος της διάσημης Οικογένειας Σπάτα, ο παππούς του Ιωάννης Μπούας Σπάτας ήταν ο πρώτος Αλβανός κυβερνήτης της Άρτας, είχε έναν αδελφό τον διάδοχο του Γιακούμπ και δύο ετεροθαλή αδέλφια από τον δεύτερο γάμο της μητέρας του Τσαρλς Μαρτσεσάνο και Μανταλένα.
Κυβερνήτης του Δεσποτάτου της Άρτας
Λίγο πριν τον θάνατο του (29 Οκτωβρίου 1399) ο παππούς του Ιωάννης διόρισε τον αδελφό του Σγουρό Σπάτα κυβερνήτη της Ναυπάκτου και διάδοχο του στο Δεσποτάτο της Άρτας. Λίγες μέρες ωστόσο μετά την θάνατο του Ιωάννη ο τυχοδιώκτης σφετεριστής Βογκόης ανέτρεψε τον αδελφό του Σγουρό που δραπέτευσε στο Αγγελόκαστρο Αιτωλοακαρνανίας. Τον Δεκέμβριο του 1399 ο Μορίς ανακατέλαβε την Άρτα από τον Βογκόη και ανέλαβε την κυβέρνηση ο ίδιος. Ο Κάρολος Α΄ Τόκκος πολιόρκησε το Αγγελόκαστρο και ο Μορίς έσπευσε να βοηθήσει τον αδελφό του παππού του, ο Κάρολος αποκρούστηκε αλλά ο Σγουρός πέθανε αμέσως μετά, τον διαδέχθηκε ο γιος του Παύλος Σπάτα. Τον Κάρολο Α΄ Τόκκο υποστήριξαν στην εκστρατεία του εναντίον των Σπάτα οι αδελφοί Μορίς και Ντίμο από την μεγάλη αντίπαλο Αλβανική οικογένεια Μπούα. Ο Κάρολος Α΄ Τόκκος και οι αδελφοί Μπούα λεηλάτησαν την Ακαρνανία, τα περίχωρα της Άρτας αλλά δεν μπόρεσαν να καταλάβουν την ίδια την πόλη, την υπερασπίστηκε με επιτυχία ο Μορίς. Ο Παύλος Σπάτας που κυβερνούσε την Ναύπακτο και είχε έλλειψη ικανοτήτων απειλήθηκε από τον Τόκκο και κάλεσε σε βοήθεια την Οθωμανική αυτοκρατορία (1406). Ο Οθωμανικός στρατός έφτασε με αρχηγό τον Γιούσεφ Μπεγκ, ηττήθηκε και αναγκάστηκε να κλείσει συνθήκη με τον Κάρολο Τόκκο. Ο Μορίς αρνήθηκε να υποστηρίξει τον ξάδελφο του πατέρα του, ο Παύλος παραχώρησε το Αγγελόκαστρο στους Οθωμανούς, ο ίδιος αποσύρθηκε στην Ναύπακτο που την πούλησε στην Δημοκρατία της Βενετίας (1408). Για να αντιμετωπίσει τον Τόκκο ο Μορίς έστρεψε το ενδιαφέρον του στον βόρειο γείτονα του, τον Δεσπότη των Ιωαννίνων Ησαύ Μπουοντελμόντι. Οι σχέσεις τους ήταν τεταμένες επειδή ο Ησαύ είχε παντρευτεί στον δεύτερο γάμο του την μητέρα του Μορίς Σπάτα Ειρήνη, την χώρισε για να παντρευτεί την Γιεβντοκίγια Μπάλσιτς (1402). Η συμμαχία ωστόσο εκείνη την εποχή απέναντι στον κοινό εχθρό ήταν απαραίτητη, επισφραγίστηκε με τον γάμο της κόρης του Μορίς με τον γιο του Ησαύ Τζιόρτζιο (1410). Ο πόλεμος ανάμεσα στον Μορίς και τον Κάρολο Τόκκο είχε αμφίδρομη εξέλιξη με πολλές νίκες και από τις δυο φορές, είχε διακοπεί επίσης πολλές φορές με συνθήκες και γαμήλιες συμφωνίες όπως αυτή του Τσαρλς Μαρτσεσάνο με την κόρη του Καρόλου Τόκκου.
Η απώλεια των Ιωαννίνων
Την εποχή που ο Μορίς και οι άντρες του βρίσκονταν στο Βουχέτιο πληροφορήθηκαν τον θάνατο του Δεσπότη των Ιωαννίνων Ησαύ Μπουοντελμόντι (6 Φεβρουαρίου 1411), τον διαδέχθηκε ο ανήλικος γιος του Τζιόρτζιο με κηδεμόνα την μητέρα του Γιεβντοκίγια Μπάλσιτς. Το γεγονός αυτό προκάλεσε νέες συγκρούσεις ανάμεσα στον Κάρολο Α΄ Τόκκο και στους Αλβανούς αρχηγούς σχετικά με την κατοχή των Ιωαννίνων. Τον σημαντικότερο ρόλο τον έπαιξαν οι κάτοικοι των Ιωαννίνων που εξεγέρθηκαν και έδιωξαν την Γιεβντοκίγια Μπάλσιτς και τον γιο της. Ο Μορίς Σπάτας συμμάχησε με τον Άρχοντα του Αργυροκάστρου Γκιν Ζενεμπίσι και προσπάθησε ανεπιτυχώς να πολιορκήσει την πόλη των Ιωαννίνων. Οι κάτοικοι των Ιωαννίνων που προτιμούσαν τους Βενετούς από τους Αλβανούς ή Σλάβους που κυβερνούσαν σκληρά παρέδωσαν την πόλη στον Κάρολο Α΄ Τόκκο, εισήλθε στα Ιωάννινα με θριαμβευτική τελετή (1 Απριλίου 1411). Το γεγονός αυτό ενίσχυσε την συμμαχία ανάμεσα στον Μορίς Σπάτα και την Οικογένεια Ζενεβίσι που προχώρησαν σε νέο συμμαχικό γάμο, η κόρη του Μορίς παντρεύτηκε τον γιο του Ζενεβίσι Σίμων. Οι δύο Αλβανοί ηγεμόνες προσπάθησαν να έρθουν σε διαπραγματεύσεις με τον Κάρολο Α΄ Τόκκο αλλά εκείνος πήρε θάρρος από την επιτυχία του και άρχισε να λεηλατεί τις περιοχές τους. Ο Μορίς και ο Ζενεβίσι συγκέντρωσαν έναν μεγάλο Αλβανικό στρατό που το καλοκαίρι του 1412 συνέτριψε τον στρατό του Τόκκο σε μάχη κοντά στον Μεσοπόταμο.
Εξωτερικοί σύνδεσμοι
Κατηγορία:Δεσπότες της Άρτας Κατηγορία:Οικογένεια Σπάτας
Γενικές εκλογές στη Σιέρα Λεόνε 2007
Προεδρικές και βουλευτικές εκλογές διεξήχθησαν στη Σιέρα Λεόνε στις 11 Αυγούστου 2007. Στον πρώτο γύρο των προεδρικών εκλογών έλαβαν μέρος 7 υποψήφιοι εκ των οποίων κανείς δεν συγκέντρωσε το απαιτούμενο 55% ofτων ψήφων, και ο δεύτερος γύρος διεξήχθη ανάμεσα στους 2 πρώτους υποψηφίους, τον Έρνεστ Μπάι Κορόμα από το Κογκρέσο Όλου του Λαού (APC) κι ο Σολομόν Μπερέουα από το Κόμμα του Λαού της Σιέρα Λεόνε (SLPP), στις 8 Σεπτεμβρίου. Ο Κορόμα κέρδισε τις εκλογές με 54,6% των ψήφων.
Στις βουλευτικές εκλογές κατήλθαν 566 υποψήφιοι για την πλήρωση 112 εδρών επί συνόλου 124. Οι παραδοσιακοί φύλαρχοι εξέλεξαν 12 μέλη του Κοινοβουλίου.
Παραπομπές
2007 εκλογες
Κύκλος του άνθρακα
μικρογραφία|300x300εσ|Αυτό το διάγραμμα του κύκλου άνθρακα δείχνει την αποθήκευση και την ετήσια ανταλλαγή άνθρακα μεταξύ της [[Ατμόσφαιρα|ατμόσφαιρας, της υδρόσφαιρας και της γεώσφαιρας σε δισεκατομμύρια τόνους άνθρακα (GtC). Η καύση ορυκτών καυσίμων από ανθρώπους προσθέτει περίπου 5,5 GtC άνθρακα ετησίως στην ατμόσφαιρα.]] Ο κύκλος του άνθρακα είναι ο βιογεωχημικός κύκλος στον οποίο ο άνθρακας ανταλλάσσεται μεταξύ της βιόσφαιρας, της υδρόσφαιρας και των γεωλογικών σχηματισμών της Γης. Ο άνθρακας είναι το κύριο συστατικό των βιολογικών ενώσεων καθώς και ένα σημαντικό συστατικό πολλών ορυκτών όπως ο ασβεστόλιθος. Μαζί με τον κύκλο του αζώτου και τον κύκλο του νερού, περιλαμβάνει μια ακολουθία γεγονότων που είναι βασικά για να γίνει η Γη ικανή να διατηρήσει τη ζωή. Ο κύκλος αυτός περιλαμβάνει την κίνηση του άνθρακα καθώς ανακυκλώνεται και επαναχρησιμοποιείται σε όλη τη βιόσφαιρα. Επίσης περιλαμβάνει τις μακροχρόνιες διαδικασίες δέσμευσης και απελευθέρωσής του από τις δεξαμενές άνθρακα. Τα βιολογικά και ανθρωπογενή μονοπάτια του είναι πολύ ταχύτερα από τα γεωχημικά μονοπάτια και, κατά συνέπεια, έχουν μεγαλύτερη επίδραση στη σύνθεση και στη θερμοκρασία της ατμόσφαιρας.
Φυσικός κύκλος του άνθρακα
Η Γη έχει έναν ενεργό φυσικό κύκλο του άνθρακα. Η ατμοσφαιρική δεξαμενή έχει αποθηκευμένη με φυσικό τρόπο γύρω στα 2200 δισ. τόνους διοξειδίου του άνθρακα (GtCO2). Κάθε χρόνο, περίπου 400 GtCO2 αφαιρούνται από την ατμόσφαιρα από τα δέντρα και άλλη βλάστηση στην ξηρά μέσω της φωτοσύνθεσης, και μια παρόμοια ποσότητα επιστρέφει σε αυτήν μέσω της διαπνοής των φυτών. Στον ωκεανό, περίπου 330 GtCO2 ανταλλάσσονται κάθε χρόνο μεταξύ της ατμόσφαιρας και των επιφανειακών υδάτων, με περισσότερο CO2 να απορροφάται στα κρύα νερά μεγάλου γεωγραφικού πλάτους και λιγότερο στους τροπικούς ωκεανούς, όπου τα βαθιά νερά πλούσια σε άνθρακα έρχονται στην επιφάνεια μέσω των ανύψωσης των ωκεάνιων υδάτων.
Ανθρωπογενής διαταραχή
μικρογραφία|400x400εσ|Αποτύπωση των διακυμάνσεων της θερμοκρασίας και της ατμοσφαιρικής συγκέντρωσης του διοξειδίου του άνθρακα τα τελευταία 649.000 χρόνια. Από το 1750, οι ανθρωπογενείς εκπομπές διοξειδίου του άνθρακα από αμελητέα επίπεδα αυξήθηκαν σε 42 γιγατόνους CO2 το 2019. Αυτή η αύξηση σε εκπομπές CO2 είναι η βασική αιτία της κλιματικής αλλαγής. Μαζί με το μεθάνιο, το οξείδιο του αζώτου και άλλα αέρια του θερμοκηπίου (GHGs), οι ετήσιες εκπομπές έχουν αυξηθεί σε περίπου 59 GtCO2. Οι εκπομπές από την καύση των ορυκτών καυσίμων και τη χρήση της γης κατανέμονται στην ατμόσφαιρα, στη γη και στους ωκεανούς. Χωρίς την απομόνωση του άνθρακα από τη γη και τον ωκεανό, το επίπεδο του CO2 στην ατμόσφαιρα θα ήταν τώρα περίπου 600 ppm, με την αύξηση της θερμοκρασίας περίπου διπλάσια από αυτήν που παρατηρείται σήμερα.
Η γη έχει έχει συμβάλει στον περιορισμό της κλιματικής αλλαγής επειδή το αυξημένο ατμοσφαιρικό CO2 αυξάνει τη φωτοσύνθεση, η οποία με τη σειρά της τείνει να ενθαρρύνει περισσότερη ανάπτυξη των φυτών (ειδικά των δέντρων). Έτσι σχηματίζεται περισσότερη βιομάζα. Όταν τα φυτά πεθαίνουν, μέρος αυτής της πρόσθετης βιομάζας γίνεται οργανική ύλη, αυξάνοντας την αποθήκευση του άνθρακα στο έδαφος. Ωστόσο, αυτή η διαδικασία έχει όρια, γιατί περιορίζεται από παράγοντες, όπως η διαθεσιμότητα του νερού ή των θρεπτικών ουσιών. Επιπλέον οι επιπτώσεις της κλιματικής αλλαγής, όπως η ξηρασία των δασών, οι πυρκαγιές και η τήξη των πάγων, μπορούν ακόμη και να αντιστρέψουν αυτή τη διαδικασία.